Brahhiosaurus

Brahhiosaurus (Brachiosaurus altithorax) on Hilis-Juuras Põhja-Ameerikas elanud dinosaurus.

Esimese isendi (FMNH P 25107) leidis osalise luustikuna Lääne-Coloradost Grand Riveri orust 1900. aastal Field Columbian Museumi paleontoloogiline ekspeditsioon Elmer Samuel Riggsi juhtimisel, kes kolm aastat hiljem seda liiki ka esimesena kirjeldas. Leiti seitse viimast seljalüli, ristluu, esimesed kaks sabalüli (üks väga halvas seisukorras),  vasak kaarnaluu, parem õlavarreluu, niudeluu ja reieluu, vasaku niudeluu fragment ja seljaroided. Koljust, kaelast, esiselja piirkonnas, saba kesk- ja tagaosast ega jäsemete distaalsetest osadest materjali polnud, ja sellist materjali pole tuvastatud ka hilisematest leidudest.Michael P. Taylor.  A re-evaluation of Brachiosaurus altithorax Riggs 1903 (Dinosauria, Sauropoda) and its generic separation from Giraffatitan brancai (Janensh 1914) Journal of Vertebrate Paleontology, 29, September 2009, p. 787 (vaadatud 19.02.2016)   

Kuigi brahhiosaurust on peetud suurimaks kunagi elanud maismaaloomaks, ei ole teadlastel tema suuruse osas ühist seisukohta. 2014. aastal pakkusid teadlased tema kaaluks 56 tonniRoger B. J. Benson, Nicolás E. Campione, Matthew T. Carrano, Philip D. Mannion, Corwin Sullivan, Paul Upchurch, David C. Evans. Rates of Dinosaur Body Mass Evolution Indicate 170 Million Years of Sustained Ecological Innovation on the Avian Stem Lineage PLOS Biology, 12/2014 (vaadatud 19.02.2016), kuid varem oli tema hinnanguline kaal kõikunud 29–43 tonnini.Taylor, 2009, p. 804. Riggsi leitud isendi pikkuseks hindas Michael P. Taylor umbes 25 m, kuid kuna see arvutus on tehtud isendi põhjal, kes ei olnud arvatavasti täiskasvanud (tema kaarnaluud ei olnud abaluudega ühinenud), võisid brahhiosaurused olla isegi mõnevõrra pikemad.Michael P. Taylor. How big was Brachiosaurus altithorax? I mean, really? Sauropod Vertebra Picture of the Week, 2.06.2014 (vaadatud 19.02.2016)Joseph Castro. Brachiosaurus: Facts About the Giraffe-like Dinosaur Live Science, 23.12.2014 (vaadatud 19.02.2016) Kaela vertikaalasendis hoides oli tema pea maapinnast arvatavasti 9 meetri kõrgusel, seetõttu on ka oletatud, et ta toitus enamasti vähemalt 5 meetri kõrgusele jäävatest taimeosadest.J. Foster. Brachiosaurus altithorax. – Jurassic West: The Dinosaurs of the Morrison Formation and Their World. Indiana University Press, 209, pp. 205–208. Brahhiosaurused olid taimtoidulised.

Tema rohmakat keret kandis neli massiivset jalga, kusjuures sauropoodidele ebatavaliselt olid tema esijäsemed tagajäsemetest pikemad.


Viited

Kirjandus

Michael P. Taylor. A re-evaluation of Brachiosaurus altithorax Riggs 1903 (Dinosauria, Sauropoda) and its generic separation from Giraffatitan brancai (Janensch 1914). – Jounal of Vertebrate Paleontology, 2009, kd 29, nr 3.  


Kategooria:Dinosaurused